Jäähoki Eesti meistriliiga: HC Viking – Tartu Välk 494
Eesti võidusõitja Martin Rump võitis Shanghais toimuval Blancpain GT World Challenge Asia hooaja viimasel etapil kvalifikatsioonisõidu ja stardib õhtusele võistlussõidule esikohalt.
23-aastane Rump suutis Aasia mainekaima kereautodesarja kvalifikatsioonis näidata Shanghai rahvusvahelisel ringrajal aega 2.06,261, millega edestas lähimaid konkurente 0,159 sekundiga. Täna õhtul peetavale esimesele võistlussõidule stardib Rump esikohalt ja meeskonna toob finišisse tema tiimikaaslane, Malaisia piloot Weiron Tan.
Teises kvalifikatsioonisõidus, mille tulemuste põhjal starditakse homsele teisele võistlussõidule, näitas Tan 23 sõitja hulgas alles 17. aega.
Martin Rump ja Weiron Tan on tänavu võitnud nii ühe kvalifikatsiooni- kui võistlussõidu. Hooaja kokkuvõttes asuvad nad enne kaht viimast võistlussõitu sarjas kuuendal kohal.
Toimetaja: Liisi Alamaa